เอสซีจี ส่งมอบนวัตกรรม ช่วยแพทย์ป้องกันโควิด-19
ท่ามกลางภัยพิบัติโรคระบาดจากการแพร่ระบาดของไวรัส โควิด-19 ที่คร่าชีวิตคนทั่วโลกไปไม่น้อยและมีผู้ป่วยอีกนับล้านคน สร้างความเสียหายย่อยยับยิ่งกว่าสงครามโลกสำหรับ ประเทศไทย เป็นอีกประเทศหนึ่ง ที่ถูก ไวรัส โควิด-19 แพร่ระบาดหนัก มีคนเสียชีวิตและติดเชื้อเป็นจำนวนมาก และ รัฐบาล ต้องประกาศห้ามออกนอกเคหสถานหรือเคอร์ฟิว เพื่อควบคุมการแพร่ระบาดอยู่ในขณะนี้ทุกครั้งที่ ประเทศไทย เกิดภัยพิบัติ เราจะเห็นน้ำใจ คนไทยทุกภาคส่วน ออกมาระดมช่วยเหลือกันในรูปแบบต่างๆ รวมทั้งคิดค้นนวัตกรรมใหม่ๆ ในการต่อสู้กับภัยพิบัติ และช่วยเหลือบุคลากรที่ปฏิบัติหน้าที่จัดการกับภัยพิบัตินั้นเอสซีจี นับเป็นอีกองค์กรภาคเอกชน ที่ได้มีส่วนร่วมสร้างนวัตกรรมเพื่อช่วยเหลือและป้องกันแพทย์ พยาบาล และบุคลากรทางการแพทย์ ให้มีความปลอดภัยในการทำงาน และรอดจากการติดเชื้อจากผู้ป่วยติดเชื้อไวรัสร้ายนี้มูลนิธิเอสซีจี ได้มอบนวัตกรรมป้องกันโควิด-19 : ห้องตรวจและคัดกรองผู้ป่วย ชุดอุปกรณ์ติดตามสุขภาพทางไกลและอุปกรณ์การแพทย์ ให้กับ 7 โรงพยาบาล มูลค่ากว่า 50 ล้านบาท พร้อมเร่งดำเนินการสร้างอย่างเร่งด่วนนายรุ่งโรจน์ รังสิโยภาส กก.ผจก.ใหญ่ เอสซีจีและประธานกรรมการมูลนิธิเอสซีจี กล่าวว่า เอสซีจี รู้สึกห่วงใยในสถานการณ์การแพร่ระบาดของเชื้อโควิด-19 จึงขอร่วมเป็นส่วนหนึ่งในการ ช่วยกันแคร์ดูแลกัน ให้ประเทศไทย พ้นภัยครั้งนี้ ด้วยการมอบนวัตกรรมป้องกันโควิด-19 ได้แก่1.ห้องตรวจและคัดกรองผู้ที่มีความเสี่ยง ซึ่งมีระบบควบคุมแรงดันและคุณภาพอากาศที่เหมาะสม จึงช่วยลดโอกาสการติดเชื้อของบุคลากรทางการแพทย์และผู้เข้ารับการตรวจ โดยใช้เวลาในการติดตั้งที่หน้างานเพียง 3 วัน ด้วยนวัตกรรมของ SCG HEIM และ Living Solution ของเอสซีจี จำนวน 12 ยูนิต รวมมูลค่า 27 ล้านบาท2.ชุดอุปกรณ์ติดตามสุขภาพทางไกล ที่เชื่อมต่อด้วยเทคโนโลยี Internet of things (IoT) โดย Living Solution ของเอสซีจี ช่วยติดตาม ข้อมูลสุขภาพผ่านระบบออนไลน์แบบเรียลไทม์ สำหรับผู้ป่วยที่ติดเชื้อหรือกลุ่มเสี่ยงที่ต้องเก็บตัว จึงช่วยลดการสัมผัสของบุคลากรทางการแพทย์กับผู้ป่วยได้ จำนวน 70 ชุด รวมมูลค่า 2 ล้านบาท3.ห้องน้ำสำเร็จรูป โครงสร้างผลิตจากคอนกรีตเบาแบบเบ็ดเสร็จพร้อมใช้งานจากโรงงานทำความสะอาดฆ่าเชื้อง่ายจึงช่วยสร้างสุขอนามัยที่ดี โดยจัดวางแยกพื้นที่สำหรับบุคลากรทางการแพทย์ และผู้ป่วยที่เข้ารับการตรวจคัดกรอง จำนวน 28 ห้อง รวมมูลค่า 1 ล้านบาท4.CT Scan ที่ช่วยตรวจและคัดกรองผู้ที่มีความเสี่ยงได้อย่างรวดเร็ว จำนวน 1 เครื่อง มูลค่า 15 ล้านบาท5.อุปกรณ์ทางการแพทย์ป้องกันการแพร่กระจายของเชื้อโควิด-19 ได้แก่–แคปซูลความดันลบสำหรับเคลื่อนย้ายผู้ป่วยติดเชื้อ เพื่อป้องกันการแพร่กระจายของเชื้อระหว่างการเคลื่อนย้ายผู้ป่วย จำนวน 20 ยูนิต รวมมูลค่า 4 ล้านบาท–ห้องตรวจเชื้อความดันลบแบบเคลื่อนที่ เพื่อป้องกันการแพร่กระจายเชื้อโรคระหว่างการตรวจสอบเชื้อ จำนวน 5 ยูนิต (ยูนิตละ 3 ห้อง) รวมมูลค่า 1 ล้านบาท–กล่องป้องกันเชื้อฟุ้งกระจาย ช่วยในปฏิบัติการใส่ท่อช่วยหายใจ ผลิตจากแผ่นอะคริลิกชนิดใส จำนวน 200 ชิ้น รวมมูลค่า 3 แสนบาทนอกจากนี้ ธุรกิจต่างๆในกลุ่ม เอสซีจี ยังสนับสนุนและอำนวยความสะดวกให้ภาคส่วนต่างๆ เพิ่มเติม อาทิ เอสซีจี โลจิสติกส์ สนับสนุนการขนส่งอุปกรณ์ทางการแพทย์ที่จำเป็นจากสถาบันการแพทย์ฉุกเฉินแห่งชาติ ไปยังองค์การบริหารส่วนท้องถิ่นและมูลนิธิต่างๆ รวมถึงการมอบบรรจุภัณฑ์ Fest ให้โรงพยาบาลรัฐฯ และมอบเจลล้างมือให้ กทม. เพื่อส่งต่อให้กับชุมชนแออัดและพนักงานกวาดถนนพร้อมทั้งเชิญชวน พนักงานจิตอาสา ทำอุปกรณ์ป้องกันใบหน้าและดวงตาจากสารคัดหลั่ง (Face Shield) เพื่อส่งมอบให้บุคลากรทางการแพทย์ที่ต้องการใช้งาน และร่วมเย็บหน้ากากผ้า ลดการใช้หน้ากากอนามัย เพื่อให้บุคลากรทางการแพทย์มีหน้ากากใช้งานอย่างเพียงพอ พร้อมร่วมแบ่งปันให้กับผู้ที่ขาดโอกาสด้วยพวกเราห่วงใยการปกป้องบุคลากรทางการ แพทย์ที่กำลังทำงานอย่างหนัก ให้คนไทยพ้นภัยโควิด-19 ทีมงาน เอสซีจี จึงได้เร่งพัฒนานวัตกรรมป้องกันเชื้อโควิด-19 ส่งมอบให้ โรงพยาบาลราชวิถี ซึ่งเป็นต้นแบบและหน่วยงานประสานหลักในการจัดแผนรองรับผู้ป่วยโควิด-19 นายรุ่งโรจน์ กล่าวนพ.สมเกียรติ ลลิตวงศา ผอ.โรงพยาบาลราชวิถี พร้อมทีมแพทย์ เป็นผู้รับมอบด้วยความดีใจ จาก นายนิธิ ภัทรโชค กก.ผจก.ใหญ่ ธุรกิจซีเมนต์และผลิตภัณฑ์ก่อสร้าง และ ดร.สุรชา อุดมศักดิ์ ผช. ผจก.ใหญ่ ธุรกิจเคมิคอลส์ เอสซีจี ที่ไปร่วมส่งมอบทีมงานทำงานอย่างเต็มที่ เร่งออกแบบ ประยุกต์ใช้เทคโนโลยีและนวัตกรรมของ SCG HEIM และ Living Solution พัฒนามาเป็นห้องคัดกรองและตรวจผู้เสี่ยงติดโควิด-19 โดยใช้เวลาติดตั้งเพียง 2 วัน เพื่อส่งมอบให้ทีมแพทย์และพยาบาล สามารถรับมือสถานการณ์การแพร่ระบาดที่มีจำนวนผู้ป่วยที่เพิ่มขึ้นได้อย่างทันท่วงที นายนิธิ กล่าวนับเป็นอีกองค์กรหนึ่งที่คิดนวัตกรรมใหม่โดยฝีมือคนไทย เพื่อร่วมรวมพลังสู้วิกฤติไวรัส โควิด–19 โดยมุ่งหวังให้คนไทยรอดปลอดภัยจากวิกฤติครั้งนี้.ทีมข่าวภูมิภาค รายงาน
เอสซีจี นับเป็นอีกองค์กรภาคเอกชน ที่ได้มีส่วนร่วมสร้างนวัตกรรมเพื่อช่วยเหลือและป้องกันแพทย์ พยาบาล และบุคลากรทางการแพทย์ ให้มีความปลอดภัยในการทำงานและรอดจากการติดเชื้อจากผู้ป่วยติดเชื้อไวรัส
เอสซีจี,โควิด-19,COVID-19